ai4bharat/Pralekha huggingface dataset:
वाणिज्य आणि उदयोग मंत्रालय
केंद्रीय वाणिज्य आणि उद्योगमंत्री पीयूष गोयल यांनी पंतप्रधान गतिशक्ती योजनेचा घेतला आढावा
32 राज्ये/केंद्रशासित प्रदेशांसाठी अधिकारप्राप्त सचिवांचे समूह; त्यापैकी 29 नेटवर्क नियोजन गट आणि तंत्रज्ञान सहाय्य विभाग; केंद्रीय आणि राज्य मंत्रालयांसाठीचे पोर्टल्स आता संपूर्णपणे कार्यरत
नवी दिल्ली, 6 जुलै 2022
पंतप्रधान गतिशक्ती योजनेअंतर्गत देशभरात पायाभूत सुविधा क्षेत्रातील अनेक योजनांची जलदगतीने अंमलबजावणी सुरू आहे. काही राज्यांनी सामाजिक क्षेत्रातल्या प्रकल्पांच्या प्रभावी अंमलबजावणीसाठी या आराखड्याचा उपयोग करण्यास सुरुवात केली आहे. केंद्रीय वाणिज्य आणि उद्योगमंत्री पीयूष गोयल यांनी आज नवी दिल्लीत पंतप्रधान गतिशक्ती योजनेच्या अंमलबजावणीचा आढावा घेतला. या बैठकीत, आतापर्यंत करण्यात आलेल्या कामांच्या प्रगतीवर चर्चा करण्यात आली. या बैठकीला, रेल्वे, रस्ते वाहतूक आणि महामार्ग, सार्वजनिक बांधकाम विभाग, अन्न आणि सार्वजनिक वितरण व्यवहार, कोळसा, पोलाद, खते, तंत्रज्ञान, ग्रामीण विकास अशा सर्व मंत्रालयांचे वरिष्ठ अधिकारी आणि BISAG-N चे अधिकारी उपस्थित होते.
या बैठकीत, गतिशक्ती बृहद आराखडयाची घोषणा झाल्यापासून म्हणजे 13 ऑक्टोबर 2021 पासूनच्या स्थितीचा आढावा घेण्यात आला. तसेच, डेटाला पोर्टलशी जोडण्याविषयी यावेळी चर्चा झाली.
पंतप्रधान गतिशक्ती योजनेचा, कार्यक्षमतेत बदल घडवून आणणारा दृष्टीकोन असल्याने सरकार, विविध विभागांचे अडथळे दूर करून वापरकर्त्यांच्या समस्या सोडविण्यास कटिबद्ध आहे, असे पीयूष गोयल म्हणाले. भारताच्या बहुआयामी पायाभूत सुविधा जाळ्याच्या निर्मितीची पायाभरणी करण्यासाठी राष्ट्रीय बृहद योजना आणि संस्थात्मक आराखडा यांचे अतिशय महत्त्व आहे.
या बैठकीत राज्यस्तरीय संस्थात्मक व्यवस्थेत झालेल्या प्रगतीची नोंद घेण्यात आली. 32 राज्ये/ केंद्रशासित प्रदेशात, सचिवांचे अधिकारप्राप्त गट कार्यरत आहेत. त्यापैकी 29 गटांनी आपले नेटवर्क नियोजन गट आणि तंत्रज्ञान मदत केंद्र देखील तयार केले आहेत, असे डीपीआयआयटी विभागाचे सचिव अनुराग जैन यांनी सांगितले.
S.Kulkarni /R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
राष्ट्रपती कार्यालय
राष्ट्रपतींकडून बुद्ध पौर्णिमेच्या शुभेच्छा
नवी दिल्ली, 17 मे 2019
राष्ट्रपती राम नाथ कोविंद यांनी बुद्ध पौर्णिमेच्या पूर्वसंध्येला जनतेला शुभेच्छा दिल्या आहेत.
अहिंसा, शांतता, करुणा आणि मानवसेवा या भगवान बुद्धांच्या शिकवणीतल्या मूल्यांचा मानवी इतिहास आणि संस्कृतीवर मोठा प्रभाव राहिला आहे. सध्याच्या काळासाठी ही मूल्यं अधिकच समर्पक असल्याचे राष्ट्रपतींनी म्हटले आहे.
M.Chopade/N.Chitale/P.Malandkar
(Visitor Counter : 51
भारतीय निवडणूक आयोग
उझबेकिस्तानच्या राष्ट्रपती पदाच्या निवडणुकांचे आयोजन पाहण्यासाठी भारताचे निवडणूक आयुक्त, डॉ. अनुप चंद्र पांडे उझबेकिस्तान भेटीवर
नवी दिल्ली, 8 जुलै 2023
उझबेकिस्तानच्या केंद्रीय निवडणूक आयोगाच्या निमंत्रणावरून, भारताचे निवडणूक आयुक्त, डॉ. अनुप चंद्र पांडे हे उद्या म्हणजेच 9 जुलै 2023 रोजी होणाऱ्या राष्ट्रपती पदाच्या निवडणुकीचे आयोजन पाहण्यासाठी उझबेकिस्तानच्या दौऱ्यावर असलेल्या त्रिसदस्यीय शिष्टमंडळाचे नेतृत्व करत आहेत. चार उमेदवारांसह विद्यमान अध्यक्ष रिंगणात आहेत. या वर्षी एप्रिलमध्ये नुकत्याच झालेल्या सार्वमतानंतर उझबेकिस्तानमध्ये स्वीकारल्या गेलेल्या नवीन संविधानाच्या चौकटीत ही निवडणूक होत आहे आणि आंतरराष्ट्रीय समुदाय याकडे उत्सुकतेने लक्ष ठेवून आहे.
तत्पूर्वी, डॉ. अनुप चंद्र पांडे आणि उझबेकिस्तानच्या केंद्रीय निवडणूक आयोगाचे अध्यक्ष यांनी 6 जुलै 2023 रोजी निवडणूक सहकार्याबाबत एक बैठक घेतली. डॉ. पांडे यांनी भारतातील अलीकडील निवडणुकांबद्दल आणि उभय देशांमधील निवडणूक संबंध अधिक दृढ करण्यासाठी निवडणूक सहकार्य, प्रशिक्षण आणि क्षमता बांधणी कार्यक्रमांवरील सामंजस्य करारावर स्वाक्षरी करण्यासारख्या विविध मार्गांविषयी सांगितले. उझबेकिस्तानच्या निवडणूक अधिकाऱ्यांसाठी हे कार्यक्रम आयोजित करण्यात भारतीय निवडणूक आयोगाने उत्सुकता दर्शवली.
निवडणूक आयुक्त डॉ अनुप चंद्र पांडे यांच्या नेतृत्वाखाली उपनिवडणूक आयुक्त हिरदेश कुमार आणि आर के गुप्ता यांचा समावेश असलेल्या भारतीय शिष्टमंडळाने निवडणूक प्रशासन, प्रक्रिया आणि उझबेकिस्तानच्या केंद्रीय निवडणूक आयोगाच्या उपक्रमांचा आढावा घेण्यासाठी 7 व्या आणि 14 व्या जिल्हा निवडणूक आयोगांना भेट दिली.
डॉ. पांडे ताश्कंद येथील अनिवासी भारतीय समुदायाच्या प्रतिनिधींशी भारतीय निवडणुकांबाबत संवाद साधणार आहेत.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
पंतप्रधान कार्यालय
काकरापार अणु ऊर्जा प्रकल्प-3 चा निर्णायक टप्पा साध्य केल्याबद्दल पंतप्रधानांनी केले भारतीय परमाणु शास्त्रज्ञांचे अभिनंदन
 साध्य केल्याबद्दल पंतप्रधान नरेंद्र मोदी यांनी भारतीय परमाणु शास्त्रज्ञांचे अभिनंदन केले आहे.
आपल्या ट्वीट संदेशात पंतप्रधान म्हणतात, “काकरापार अणु ऊर्जा प्रकल्प-3 चा निर्णायक टप्पा साध्य केल्याबद्दल भारतीय परमाणु शास्त्रज्ञांचे अभिनंदन! ही स्वदेशी बनावटीची 700 मेगावॅट केएपीपी-3 अणुभट्टी ‘मेक इन इंडिया’चे गौरवशाली उदाहरण आहे. आणि भविष्यातील अशा बर्याच कामगिरीसाठी एक अग्रेषित करणारी गोष्ट!"
Congratulations to our nuclear scientists for achieving criticality of Kakrapar Atomic Power Plant-3! This indigenously designed 700 MWe KAPP-3 reactor is a shining example of Make in India. And a trailblazer for many such future achievements!
— Narendra Modi  July 22, 2020
U.Ujgare/S.Pophale/P.Kor
पंतप्रधान कार्यालय
जम्मू-काश्मीरच्या नायब राज्यपालांनी पंतप्रधानांची घेतली भेट
जम्मू - काश्मीरचे नायब राज्यपाल मनोज सिन्हा यांनी पंतप्रधान नरेंद्र मोदी यांची भेट घेतली.
यासंदर्भात पंतप्रधान कार्यालयाने ट्विट केले आहे;
"जम्मू -काश्मीरचे नायब राज्यपाल, @manojsinha_यांनी पंतप्रधान @narendramodi यांची भेट घेतली."
मंत्रिमंडळ
'कृषी पायाभूत सुविधा निधी' अंतर्गत अर्थपुरवठ्यासाठीच्या केंद्रीय क्षेत्र योजनेला केंद्रीय मंत्रिमंडळाची मंजुरी
नवी दिल्ली, 8 जुलै 2020
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत आज नव्या अखिल भारतीय केंद्रीय क्षेत्र योजना-कृषी पायाभूत सुविधा निधीला मंजुरी देण्यात आली. ही योजना कापणीच्या हंगामानंतर व्यवस्थापन, पायाभूत सोयी-सुविधा आणि सामुदायिक शेती मालमत्तांसाठी व्यवहार्य प्रकल्पांमध्ये गुंतवणूक करण्यासाठी व्याज अनुदान आणि आर्थिक सहाय्याद्वारे मध्यम-दीर्घ मुदतीसाठी कर्जपुरवठा सुविधा उपलब्ध करुन देईल.
या योजनेंतर्गत बँक आणि वित्तीय संस्था, प्राथमिक कृषी पत संस्था , विपणन सहकारी संस्था, शेतकरी उत्पादक संघटना , स्वयं सहाय्यता गट, शेतकरी, संयुक्त दायित्व गट , बहुउद्देशीय सहकारी संस्था, कृषी-उद्योजक, स्टार्टअप्स, एकत्रित पायाभूत सुविधा पुरविणारे आणि केंद्र/राज्य संस्था किंवा स्थानिक संस्था पुरस्कृत सार्वजनिक खासगी भागीदारी प्रकल्प यांना एक लाख कोटी रुपयांचे कर्ज देतील.
चालू वर्षात 10,000 कोटी रुपये आणि पुढील तीन आर्थिक वर्षांत प्रत्येकी 30,000 कोटी रुपये असे चार वर्षांत हे कर्ज वितरित केले जाईल.
या वित्तपुरवठा सुविधेंतर्गत देण्यात येणाऱ्या सर्व कर्जावर 2 कोटी रुपयांपर्यंतच्या मर्यादेवर दरवर्षी 3 टक्के व्याज अनुदान देण्यात येईल. कमाल 7 वर्षांसाठी हे अनुदान उपलब्ध आहे. 2 कोटी रुपयांपर्यंतच्या कर्जासाठी सूक्ष्म व लघु उद्योग  योजनेसाठी असलेल्या कर्ज हमी निधी ट्रस्ट अंतर्गत पात्र कर्जधारकांसाठी या वित्तपुरवठा सुविधेतून कर्ज हमी संरक्षण उपलब्ध असेल. या संरक्षणाचे शुल्क सरकारतर्फे भरले जाईल. एफपीओच्या बाबतीत, कृषी, सहकार आणि शेतकरी कल्याण विभाग  च्या एफपीओ प्रोत्साहन योजनेंतर्गत तयार केलेल्या सुविधेमधून कर्ज हमी मिळू शकेल.
भारत सरकार कडून 10,736 कोटी रुपयांचे अर्थसहाय्य मिळणार आहे.
या वित्त सुविधेअंतर्गत परतफेड करण्यासाठीचा विलंबावधी किमान 6 महिने आणि जास्तीत जास्त 2 वर्षाचा असू शकतो.
कृषी आणि कृषी प्रक्रिया-आधारित उपक्रमांना औपचारिक वित्त पुरवठा करणाऱ्या प्रकल्पामुळे ग्रामीण भागात रोजगाराच्या असंख्य संधी निर्माण होतील अशी अपेक्षा आहे.
कृषी पायाभूत सुविधा निधी, ऑनलाइन व्यवस्थापन माहिती प्रणाली  मंचाद्वारे व्यवस्थापित करून त्याचे परीक्षण केले जाईल. हे सर्व पात्र संस्थांना या निधी अंतर्गत कर्जासाठी अर्ज करण्यास सक्षम करेल. ऑनलाईन मंचाद्वारे अनेक बँकांकडून देण्यात येणाऱ्या व्याज दरांमध्ये पारदर्शकता, व्याज अनुदन आणि कर्ज हमीसह योजनेचा तपशील, किमान कागदपत्रे, वेगवान मंजुरी प्रक्रिया तसेच इतर योजनांच्या फायद्यांसह एकत्रिकरण यासारखे फायदे देखील उपलब्ध आहेत.
तात्काळ देखरेख आणि प्रभावी फीडबॅक सुनिश्चित करण्यासाठी राष्ट्रीय, राज्य आणि जिल्हास्तरीय देखरेख समित्यांची स्थापना केली जाईल.
योजनेचा कालावधी आर्थिक वर्ष 2020 ते आर्थिक वर्ष 2029  असेल.
S.Thakur/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
उपराष्ट्रपती जगदीप धनखड यांनी 53व्या इफ्फी आणि त्याच्या भव्य यशासाठी शुभेच्छा दिल्या आहेत
जागतिक चित्रपट समुदायामध्ये भारतीय आंतरराष्ट्रीय चित्रपट महोत्सवाचे महत्त्व अधोरेखित करताना उपराष्ट्रपती म्हणाले की यामुळे चित्रपट लोकांना एकत्र आणत असल्याची भावना अधिक बळकट होते. भिन्न संस्कृती आणि धर्म यामध्ये सेतू उभारण्यासाठी एक संवादाचे माध्यम म्हणून चित्रपट महत्त्वाचे असल्याचे उपराष्ट्रपती म्हणाले. शांतता, सुसंवाद आणि राष्ट्रीयता, संस्कृती, धर्म आणि अशाच प्रकारच्या भेदांच्या सीमांपलीकडे जाऊन परस्पर सामंजस्याला चालना देण्यामध्ये चित्रपटांनी बजावलेल्या भूमिकेची मोठ्या प्रमाणावर प्रशंसा झाली आहे, असे त्यांनी नमूद केले.
हा महोत्सव जागतिक चित्रपट क्षेत्रातील व्यावसायिक, रसिक आणि प्रतिनिधींना चित्रपटासाठी असलेल्या त्यांच्या अतीव प्रेमाची जोपासना करण्यासाठी आणि त्याला चालना देण्यासाठी एका छत्राखाली एकत्र आणतो.
20 नोव्हेंबर 2022 रोजी गोव्यामध्ये तळेगाव येथे डॉ. श्यामाप्रसाद मुखर्जी इनडोअर स्टेडियममध्ये एका दिमाखदार सोहळ्यात उद्घाटनासाठी 53वा इफ्फी महोत्सव सज्ज झाला आहे.
नौवहन मंत्रालय
सर्बानंद सोनोवाल यांनी वाहिली गांधी जयंती निमित्त महात्मा गांधींना श्रद्धांजली
केंद्रीय बंदरे, जहाजे आणि जलमार्ग मंत्री सर्बानंद सोनोवाल यांनी गुवाहाटी इथे गांधी जयंतीनिमित्त महात्मा गांधींना श्रद्धांजली वाहिली.
यावेळी त्यांनी विद्यार्यांशी संवाद साधला आणि त्यांना खादीच्या कपड्यांचे वितरण केले. पंतप्रधान नरेंद्र मोदींनी महात्मा गांधींचे स्वप्न पूर्ण करण्यासाठी आत्मनिर्भर भारत बनविण्यासाठी व्होकल फॉर लोकलचा नारा दिला आहे, त्याचाच एक भाग म्हणून हे वितरण करण्यात आले.
“महात्मा गांधींनी जो नारा दिला होता, ‘स्वच्छता ही सेवा’, त्यानुसार आपण देशाची तसेच मानवतेची केली पाहिजे. नरेन्द्र मोदींच्या समर्पित आणि कटिबद्ध प्रयत्नांतून देशात रामराज्य बघण्याचे बापूंचे स्वप्न साकार होत आहे. पंतप्रधान नरेंद्र मोदी प्रामाणिक आणि मनापासून प्रयत्न करत आहेत त्यामुळे लोकांना आता रामराज्याचा अनुभव येत आहे. एक सशक्त, स्वतंत्र आणि अभिमानास्पद राष्ट्र निर्मितीच्या या महान कार्यात सर्वांनी सहभागी व्हावे असे मी आवाहन करतो,” सोनोवाल म्हणाले.
दूरसंचार आणि माहिती तंत्रज्ञान मंत्रालय
पीएम -वानी योजनेचे काटेकोर नियमन उद्योजकांना सार्वजनिक वायफाय हॉटस्पॉट्स स्थापित करण्यासाठी आणि अतिरिक्त महसूल निर्माण करण्यास प्रोत्साहित करेल
दूरसंचार विभागातर्फे आज पीएम -वानी योजनेसंदर्भात वेबिनारचे आयोजन
मुंबई, 24 नोव्हेंबर 2021
पंतप्रधान वाय-फाय ऍक्सेस नेटवर्क इंटरफेस  योजनेचे काटेकोर नियमन हे उद्योजकांना सार्वजनिक वायफाय हॉटस्पॉट्स उभारण्यासाठी आणि स्वत:साठी अतिरिक्त महसूल निर्माण करण्यासाठी प्रोत्साहित करेल, असे दूरसंचार विभागागाचे मुंबई क्षेत्राचे उपमहासंचालक श्री अजय कमल यांनी सांगितले. आज आयोजित वेबिनारमध्ये दूरसंचार विभागाच्या या वरिष्ठ अधिकाऱ्यांनी आपले विचार मांडले. डिजिटल इंडियाचे स्वप्न साकार करण्यासाठी पीएम-वानी योजनेत परवडणाऱ्या ब्रॉडबँड सेवेच्या प्रसाराची अपार क्षमता आहे, असे त्यांनी आपल्या उद्घाटनाच्या भाषणात नमूद केले.
ब्रॉडबँड इंटरनेट सेवांच्या प्रसाराला गती देण्यासाठी देशभरात पसरलेल्या पब्लिक डेटा ऑफीसमार्फत  सार्वजनिक वाय-फाय सेवा प्रदान करण्याच्या दृष्टीने .पब्लिक डेटा ऑफिस एग्रीगेटर्स  द्वारे सार्वजनिक वाय-फाय नेटवर्क स्थापित करणे हे दूरसंचार विभागाद्वारे सुरू करण्यात आलेल्या पीएम-वानी योजनेचे उद्दिष्ट आहे. वेबिनारला मुंबई, ठाणे, पालघर, रायगड, नाशिक, सिंधुदुर्ग आणि रत्नागिरी जिल्ह्यातील बीबीएनएल , सीएससी  चे अधिकारी आणि 70 ग्रामस्तरीय उद्योजक उपस्थित होते.
दूरसंचार विभागाचे मुंबईचे परवाना सेवा क्षेत्राचे संचालक  संजय सेठी यांनी पीएम -वानी योजनेशी संबंधित केंद्रीय नोंदणी,पीडीओ , पीडीओए आणि ॲप प्रदाते यांसारख्या घटकांसंदर्भात माहिती दिली.पीएम - वानी योजनेबद्दल पीडीओद्वारे उपस्थित केलेल्या शंकांचे दूरसंचार विभागाच्या चमूने निरसन केले.
पीएम-वानी योजनेविषयी :
राष्ट्रीय डिजिटल कम्युनिकेशन योजनेनुसार, केंद्र सरकारने 2022 पर्यंत 10 दशलक्ष वाय-फाय हॉटस्पॉट्स उभारण्याचे उद्दिष्ट ठेवले आहे आणि पीएम -वानी योजना ही उद्दिष्टपूर्ती सुकर करेल.
या सार्वजनिक वाय-फाय नेटवर्कद्वारे ब्रॉडबँड इंटरनेट प्रदान करण्यासाठी पीडीओला दूरसंचार विभागाकडून कोणत्याही परवान्याची आवश्यकता नाही.
पीएम -वानी योजनेद्वारे वाय-फाय नेटवर्कच्या माध्यमातून देशातील सार्वजनिक वाय-फाय नेटवर्कचा प्रसार सार्वजनिक ब्रॉडबँड सेवांच्या प्रसाराला गती देईल आणि यामुळे चायवाला, किराणा दुकान आणि भोजनालये यांसारख्या स्थानिक उद्योजकांना अतिरिक्त महसूल मिळवता येईल
इच्छुक संभाव्य पीडीओ पुढील लिंकवर अधिक चौकशी करू शकतात:
https://pmwani.cdot.in/wani/pdo.
दूरसंचार विभाग या सर्व हितसंबंधितांना पीएम-वानी योजनेची अंमलबजावणी आणि प्रसारासाठी आवश्यक ती मदत करेल.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 24 डिसेंबर 2021
|
|
- 140.31cr vaccine doses have been administered so far under Nationwide Vaccination Drive
- India's Active caseload currently stands at 77,516
- Active cases account for less than 1% of total cases, currently at 0.22%; Lowest since March 2020
- Recovery Rate currently at 98.40%; Highest since March 2020
- 7,051 recoveries in the last 24 hours increases Total Recoveries to 3,42,15,977
- 6,650 new cases in the last 24 hours
- Daily positivity rate  less than 2% for last 81 days
- Weekly Positivity Rate  less than 1% for last 40 days
- 66.98 cr Total Tests conducted so far
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
मंत्रिमंडळ
केंद्रीय मंत्रिमंडळाने 14,903 कोटी रुपये खर्चासह डिजिटल इंडिया कार्यक्रमाच्या विस्ताराला दिली मंजुरी
नवी दिल्ली, 16 ऑगस्ट 2023
नागरिकांना डिजीटल सेवा प्रदान करण्यासाठी 1 जुलै 2015 रोजी सुरू करण्यात आलेला डिजिटल इंडिया कार्यक्रम अतिशय यशस्वी ठरला आहे.
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज डिजिटल इंडिया कार्यक्रमाच्या विस्ताराला मंजुरी दिली. यासाठी एकूण 14,903 कोटी रुपये खर्च येणार आहे.
यामुळे पुढील गोष्टी साध्य होतील:
- फ्यूचरस्किल्स प्राइम कार्यक्रमांतर्गत 6.25 लाख आयटी व्यावसायिकांना पुन्हा कुशल बनवले जाईल. तसेच त्यांचे कौशल्य वृद्धिंगत केले जाईल;
- माहिती सुरक्षा आणि शिक्षण जागरूकता टप्पा  कार्यक्रमांतर्गत 2.65 लाख लोकांना माहिती सुरक्षेचे प्रशिक्षण दिले जाईल;
- युनिफाइड मोबाईल अॅप्लिकेशन फॉर न्यू-एज गव्हर्नन्स  ऍप /प्लॅटफॉर्म अंतर्गत 540 अतिरिक्त सेवा उपलब्ध असतील. सध्या उमंगवर 1,700 हून अधिक सेवा उपलब्ध आहेत;
- राष्ट्रीय सुपर कॉम्प्युटर मिशन अंतर्गत आणखी 9 सुपर कॉम्प्युटर समाविष्ट केले जातील. यापूर्वी तैनात 18 सुपर कॉम्प्युटर व्यतिरिक्त हे कॉम्प्युटर आहेत;
- भाषिनी हे कृत्रिम बुद्धिमत्ता आधारित बहु-भाषिक अनुवाद साधन  राज्यघटनेच्या परिशिष्ट 8 मधील सर्व 22 भाषांमध्ये उपलब्ध केले जाईल;
- 1,787 शैक्षणिक संस्थांना जोडणाऱ्या नॅशनल नॉलेज नेटवर्क  चे आधुनिकीकरण;
- डिजीलॉकर अंतर्गत डिजिटल दस्तऐवज पडताळणी सुविधा आता एमएसएमई आणि इतर संस्थांसाठी उपलब्ध असेल;
- द्वितीय आणि तृतीय श्रेणीतील शहरांमध्ये 1,200 स्टार्टअपना सहाय्य पुरवले जाईल;
- आरोग्य, कृषी आणि शाश्वत शहरे यांबाबत कृत्रिम बुद्धिमत्तेतील 3 उत्कृष्टता केंद्रे स्थापन केली जातील;
- 12 कोटी महाविद्यालयीन विद्यार्थ्यांसाठी सायबर जागरूकता अभ्यासक्रम;
- राष्ट्रीय सायबर समन्वय केंद्रासह टूल्सचा विकास आणि 200 हून अधिक साइट्सच्या एकत्रीकरणासह सायबर सुरक्षा क्षेत्रात नवीन उपक्रम
- आजच्या या घोषणेमुळे भारताच्या डिजिटल अर्थव्यवस्थेला चालना मिळेल, सेवा डिजिटली उपलब्ध होतील आणि भारताच्या माहिती तंत्रज्ञान आणि इलेक्ट्रॉनिक्स परिसंस्थेला बळ मिळेल.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
कामाच्या ठिकाणीही योगाभ्यास करणे हा निरोगी राहण्यासाठीचा एक उत्तम मार्ग: पंतप्रधान नरेंद्र मोदी
नवी दिल्ली, 15 मार्च 2023
कामाचे व्यग्र वेळापत्रक आणि बैठी जीवनशैली यामुळे निर्माण झालेली आव्हाने लक्षात घेऊन पंतप्रधान नरेंद्र मोदी यांनी कामाच्या ठिकाणीही विश्रांतीच्या वेळी सर्वांनी योगासने करण्याचा सल्ला दिला आहे. केंद्रीय आयुष मंत्री सर्बानंद सोनोवाल यांनी "वाय- ब्रेक" योगावर एक मिनिटाच्या चित्रफिती अनावरण केले. मोठ्या प्रमाणात योग सहभागाला प्रोत्साहन दिले जावे, विशेषत: कामाच्या ठिकाणी आणि कामाचे व्यसन असणाऱ्यांकडून योग केला जावा, यासाठी सुरू केलेल्या या उपक्रमाबद्दल आयुष मंत्रालयाने केलेल्या ट्विटला समाईक करत पंतप्रधानांनी ट्विट केले;
“कामाचे व्यग्र वेळापत्रक आणि बैठी जीवनशैली नवीन आव्हाने घेऊन येतात. निरोगी राहण्याचा एक चांगला मार्ग म्हणजे कामाच्या ठिकाणीही योगाभ्यास करणे.’’S.Bedekar/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
उपराष्ट्रपती एम. वेंकैया नायडू यांच्याकडून देशाला ख्रिसमसच्या पूर्वसंध्येला शुभेच्छा
नवी दिल्ली, 24 डिसेंबर 2020
उपराष्ट्रपती एम. वेंकैया नायडू यांनी आज ख्रिसमसच्या पूर्वसंध्येला देशाला शुभेच्छा दिल्या आहेत.
“या ख्रिसमसच्या शुभदिनी माझ्या आपणा सर्व नागरिकांना हार्दीक शुभेच्छा.
ख्रिसमस हा भगवान येशू ख्रिस्ताचा जन्मदिनाचा सोहळा आहे. हा सण मानवतेच्या उद्धारासाठी भगवान येशूने शिकवलेल्या करुणा आणि क्षमाशीलता या मूल्यावरील आपला विश्वास दृढ करतो.
ख्रिसमस हा कुटुंबीय आणि मित्रमैत्रीणीं या सर्वांनी एकत्र येत उत्साहाने साजरा करण्याचा सोहळा आहे. पण कोविड-19 च्या वाढत्या प्रकोपामुळे यावर्षी, आपल्याला तो साधेपणाने साजरा करावा लागत आहे.
जगातील सर्वांच्या आरोग्य आणि कल्याणासाठी आपण प्रार्थना करूया. हा सण आपल्या जीवनात शांतता, ऐक्य, आरोग्य आणि आनंद घेऊन येवो.”S.Thakur/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 63
आरोग्य आणि कुटुंब कल्याण मंत्रालय
भारतातील सक्रीय रुग्णांची संख्या कमी होत 4.8 लाख
दररोज येणाऱ्या नवीन रुग्णांपेक्षा नव्याने बरे होणाऱ्या रुग्णांची संख्या वाढून रूग्ण बरे होण्याचा दर 93% पेक्षा अधिक
नवी दिल्ली , 14 नोव्हेंबर 2020
सतत चौथ्या दिवशी 5 लाखांपेक्षा कमी रुग्ण संख्या नोंदवत आजच्या तारखेपर्यंत भारतातील सक्रीय रुग्णांची संख्या 4,80,719 इतकी कमी झाली आहे. पॉझिटीव्ह रूग्ण आणि सक्रीय रुग्ण यांचे प्रमाण कमी होऊन ते आता 5.48% इतके झाले आहे.
नव्या रुग्णांपेक्षा नव्या बरे झालेल्या रूग्णांचे प्रमाण दररोज वाढत असून आज 44,684 नव्या रुग्णांची नोंद झाली, तर गेल्या 24 तासांत 47,992 रुग्ण बरे झाल्याची नोंद झाली आहे.
नव्या रूग्णसंख्येचा आलेख खाली येत असून लोकसंख्या कोविड अनुरुप वर्तणूक आत्मसात करत असल्याचे दर्शवित आहे आणि केंद्र सरकारने घालून दिलेल्या मार्गदर्शक तत्वांचे पालन करीत राज्ये/केंद्रशासित प्रदेश प्रभावी प्रतिबंधात्मक उपाययोजना करत असल्याचे दर्शवित आहे. गेले 5 आठवडे नवीन रूग्णांची सरासरी संख्या कमी होत असल्याचे दाखवत आहे.
त्यामुळे रुग्ण बरे होण्याचा दर 93%पर्यंत वर आला आहे. एकूण राष्ट्रीय दर 93.05% इतका आहे. बरे झालेल्या रुग्णांची संख्या 81,63,572 इतकी आहे.बरे झालेले रुग्ण आणि सक्रीय रुग्ण यांच्यातील अंतर हळूहळू वाढत असून आता ते 76,82,853 इतके झाले आहे.
बरे झालेल्या रूग्णांपैकी 75.38% रूग्ण 10 राज्ये / केंद्रशासित प्रदेशातील आहेत. गेल्या 24 तासांत दिल्लीत सर्वाधिक रूग्ण बरे झाले असून, रुग्णांची संख्या 6,498 इतकी आहे. केरळमध्ये 6,201 रुग्ण दररोज बरे होत असून महाराष्ट्रात 4,543 रुग्ण बरे झाले आहेत.
10 राज्ये/केंद्रशासित प्रदेशात 76.38%नवे रुग्ण आढळले आहेत.
दिल्लीत गेल्या 24 तासांत रूग्णसंख्या वाढून त्यात 7,802 अधिक रुग्णांची भर पडली आहे. केरळमध्ये नव्या 5,804 रूग्णांची नोंद झाली आहे तर महाराष्ट्रात काल 4,132 रुग्णांची नोंद होऊन तो तिसऱ्या स्थानावर आहे.
गेल्या 24 तासांत 520 रुग्ण मृत्यूमुखी पडले असल्याची नोंद झाली आहे. त्यापैकी 79.23%रुग्ण दहा राज्ये/केंद्रशासित प्रदेशात आहेत. महाराष्ट्रात 127 मृत्यूंची नोंद होऊन एकूण नव्या रूग्णांचा मृत्यूमुखी पडण्याचा दर 24.4% इतका आहे. त्यानंतर दिल्लीत 91 तर पश्चिम बंगाल येथे 51 रूग्ण मरण पावले आहेत.
R.Tidake/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
पंतप्रधान कार्यालय
पंतप्रधान 23 नोव्हेंबर रोजी खासदारांसाठी असलेल्या बहुमजली सदनिकांचे उद्घाटन करणार
नवी दिल्ली, 21 नोव्हेंबर 2020
पंतप्रधान नरेंद्र मोदी यांच्या हस्ते 23 नोव्हेंबर 2020 रोजी सकाळी अकरा वाजता व्हिडिओ कॉन्फरन्सिंगच्या माध्यमातून खासदारांसाठी असलेल्या सदनिकांचे उद्घाटन करण्यात येणार आहे. लोकसभेचे सभापती ओम बिर्ला देखील या समारंभाला उपस्थित राहणार आहेत.
नवी दिल्ली येथील डॉ. बी डी मार्ग येथे या सदनिका स्थित आहेत. जवळपास 80 वर्षांचे असलेले 8 जुने बंगले, आता 76 नवीन सदनिकांमध्ये पुनर्विकसित करण्यात आले आहेत. मंजूर केलेल्या एकूण रकमेच्या 14 टक्के रक्कम वाचवून आणि कोविड–19 महामारीचा काळ लक्षात घेता अधिक वेळ न दवडता या सदनिकांचे बांधकाम पूर्ण करण्यात आले आहे.
या सदनिकांच्या निर्मितीच्या वेळी विविध पर्यावरणपूरक गोष्टींचा वापर करण्यात आला आहे, फ्लाई ऐश आणि बांधकाम आणि पाडलेल्या इमारतींमधील वाया गेलेल्या साधनांपासून तयार करण्यात आलेल्या विटांच्या वापराबरोबरच, थर्मल इन्शुलेशन आणि ऊर्जा कार्यक्षमतेसाठी दुहेरी चमक असलेल्या खिडक्या, पुरेसा प्रकाश देणाऱ्या एलईडी दिव्यांची जोडणी, प्रकाश नियंत्रणासाठी सेन्सर, ऊर्जेचा कमी वापर व्हावा यासाठी व्हीआरव्ही यंत्रणेतील वातानूकुलित यंत्रणा, पाण्याच्या संवर्धनासाठी कमी प्रवाहाच्या जोडण्या, पावसाच्या पाण्याचा पुनर्वापर करण्याची यंत्रणा आणि छतावरील सौर यंत्रणा यांचा समावेश आहे.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
रथयात्रेनिमित्त पंतप्रधानांच्या जनतेला शुभेच्छा
नवी दिल्ली, 23 जून 2020
रथयात्रेनेनिमित्त पंतप्रधान नरेंद्र मोदी यांनी जनतेला शुभेच्छा दिल्या आहेत.
“भगवान जगन्नाथाच्या रथयात्रेच्या पवित्र पर्वानिमित्त आपणा सर्वांना माझ्या हार्दिक शुभेच्छा. श्रद्धा आणि भक्तीने भारलेली ही यात्रा, देशवासीयांच्या आयुष्यात सुख, समृद्धी, सौभाग्य आणि आरोग्य घेऊन यावी, अशी कामना मी करतो. जय जगन्नाथ!” असे पंतप्रधानांनी आपल्या ट्विटर संदेशात म्हटले आहे.
B.Gokhale/M.Pange/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांच्या अध्यक्षतेखाली ‘प्रगती’ ही 32 वी पायाभूत सुविधाविषयक बैठक संपन्न
नवी दिल्ली, 22 जानेवारी 2020
पंतप्रधान नरेंद्र मोदी यांच्या अध्यक्षतेखाली आज वर्ष 2020 मधील पहिली प्रगती बैठक झाली. प्रगती म्हणजेच कार्यक्षम प्रशासन आणि कालबद्ध अंमलबजावणीसाठी आयसीटी आधारित बहुस्तरीय व्यासपीठ या बैठकीचे हे 32 वे सत्र होते. यात केंद्र आणि राज्य सरकार यांचा समावेश असतो.
आजच्या प्रगती बैठकीत पंतप्रधानांनी 11 प्रकल्पांविषयी चर्चा केली त्यापैकी 9 प्रकल्प निश्चित वेळेपेक्षा विलंबाने सुरू आहेत. यात ओडिशा, तेलंगणा, महाराष्ट्र, झारखंड, बिहार, कर्नाटक, आंध्र प्रदेश, केरळ, उत्तर प्रदेश या राज्यातले तर तीन केंद्रीय मंत्रालयांचे प्रकल्प आहेत. यात रेल्वे मंत्रालयांचे तीन, रस्ते वाहतूक आणि महामार्ग मंत्रालयाचे पाच आणि पेट्रोलियम व नैसर्गिक वायू मंत्रालयाचा एक प्रकल्प आहे.
पीएमजेजेबीवाय आणि पीएमएसबीवाय योजनांच्या प्रगतीचा आढावा
या बैठकीत प्रधानमंत्री जीवन ज्योती बिमा योजना आणि प्रधानमंत्री सुरक्षा बिमा योजना या दोन विमा योजनांशी संबंधित तक्रारींचा आढावा घेण्यात आला.
सीसीटीएनएस या गुन्हेगारी आणि गुन्हेगार शोध जाळे आणि यंत्रणा या प्रकल्पाचाही आढावा पंतप्रधानांनी घेतला. ई प्रशासनाच्या माध्यमातून ही सर्वसमावेशक आणि एकात्मिक तपास व्यवस्था विकसित करण्यात आली आहे.
आधीच्या 31 प्रगती बैठकीत पंतप्रधानांनी एकूण 269 प्रकल्पांचा आढावा घेतला आहे. 12.30 लाख कोटी रुपयांची गुंतवणूक या प्रकल्पांमध्ये अपेक्षित आहे. त्याशिवाय सरकार 47 योजना आणि कार्यक्रमांशी संबंधित तक्रारींचाही आढावा या बैठकीत घेण्यात आला.
M.Chopade/R.Aghor/P.Kor
(Visitor Counter : 110
पंतप्रधान कार्यालय
पंतप्रधानांनी योगगुरू स्वामी अध्यात्मानंद जी यांच्या निधनाबद्दल व्यक्त केला शोक
नवी दिल्ली, 8 मे 2021
पंतप्रधान नरेंद्र मोदी यांनी, योग गुरु स्वामी अध्यात्मानंद जी यांच्या निधनाबद्दल तीव्र शोक व्यक्त केला आहे.
आपल्या ट्विटर संदेशाद्वारे पंतप्रधानांनी त्यांना श्रद्धांजली वाहिली आणि सखोल आध्यात्मिक विषयांचे सरलपणे निराकरण करण्याच्या त्यांच्या शैलीचे स्मरण केले.
स्वामीजींनी योग शिक्षणाबरोबरच अहमदाबादच्या शिवानंद आश्रमामाद्वारे सुरू असलेल्या अनेक विधायक कार्यांद्वारेही समाजाची सेवा केली, याचेही पंतप्रधानांनी स्मरण केले.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात 8 टक्के वाढ
नवी दिल्ली, 19 जुलै 2018
देशातील महत्त्वाच्या 91 धरणातल्या जलसाठ्यांमध्ये 19 जुलै 2018 रोजी संपलेल्या सप्ताहामध्ये 52.355 अब्ज घनमीटर पाणी शिल्लक असून, एकूण साठवणूक क्षमतेच्या ते 32 टक्के इतके आहे. गेल्या वर्षीच्या याच कालावधीतील साठ्याच्या 125 टक्के इतका हा साठा आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 7.89 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 25 टक्के पाणीसाठा उपलब्ध आहे.
पश्चिम बंगाल, त्रिपुरा, महाराष्ट्र, छत्तीसगड, उत्तराखंड, आंध्र प्रदेश-तेलंगण, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. मात्र, राजस्थान, हिमाचल प्रदेश, पंजाब, झारखंड, ओडिशा, गुजरात, उत्तराखंड, उत्तर प्रदेश आणि मध्य प्रदेश या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
S.Tupe/P.Malandkar
(Visitor Counter : 38